**Novým konateľom ŠKODA AUTO Slovensko sa stáva Jaroslav Hercog**

* Nový konateľ pracuje pre značku ŠKODA už viac ako 20 rokov
* Preberá zodpovednosť za vedenie predajných, marketingových a popredaných služieb
* Jaroslav Hercog nahradil vo funkcii Mareka Růžičku, ktorý ostáva aj naďalej verný značke ŠKODA

Bratislava, 1. jún 2020 – Novým konateľom spoločnosti ŠKODA AUTO Slovensko sa s účinnosťou od dnešného dňa stáva Jaroslav Hercog, ktorý preberá zodpovednosť za vedenie predajných, marketingových a popredajných služieb. Vo funkcii nahradil Mareka Růžičku, ktorý vo vedení importérskej spoločnosti značky ŠKODA pôsobil 4 roky. Jaroslav Hercog má vyše dvadsaťročné skúsenosti s prácou pre značku ŠKODA, kde pracoval na viacerých manažérskych pozíciách v oblasti predaja a marketingu.

Jaroslav Hercog pracuje pre značku ŠKODA už viac než 20 rokov, pričom zastával mnoho manažérskych pozícií v oblasti predaja a marketingu, medzi inými aj v ŠKODA AUTO Slovensko v rokoch 2005 až 2007. V poslednej dekáde bol regionálnym riaditeľom pre predaj v strednej a východnej Európe a uplynulé 4 roky úspešne riadil expanziu značky na 22 západoeurópskych trhoch. Teraz sa vracia do domovskej krajiny, aby ďalej rozvíjal postavenie značky ŠKODA na Slovensku a spoločne s celým tímom pokračoval v úspechoch spoločnosti ŠKODA AUTO Slovensko.

*“Som rád, že sa vraciam domov na Slovensko. Teším sa, že budem mať možnosť byť súčasťou úspešného tímu značky ŠKODA, ktorá je na Slovensku jednoznačným lídrom.* *Vďaka modernej predajnej sieti a širokej modelovej palete tak máme veľkú perspektívu túto pozíciu aj naďalej posilňovať. Spoločne s ponukou kvalitných služieb chceme s našimi obchodnými partnermi zvyšovať lojalitu a spokojnosť našich zákazníkov*,” vysvetľuje Jaroslav Hercog, nastupujúci konateľ spoločnosti ŠKODA AUTO Slovensko a dodáva: “*Naše odvetvie bude stále intenzívnejšie ovplyvňovať mnoho prichádzajúcich trendov, ako je napríklad elektromobilita, konektivita či digitalizácia predajných a servisných procesov. Tomu musíme prispôsobiť aj naše služby a ponuku produktov, pretože naši klienti práve takéto inovácie od jednotky na trhu bezpochyby očakávajú. Prvoradou úlohou však bude spoločne s našimi partnermi v sieti ŠKODA zvládnuť dopady pandémie koronavírusu a pripraviť sa na reštart a návrat do novej reality.*”

Jaroslav Hercog nastupuje na pozíciu konateľa spoločnosti ŠKODA AUTO Slovensko počnúc 1. júnom 2020 a vo funkcii nahrádza Mareka Růžičku, ktorý však ostáva verný značke s okrídleným šípom v logu. Ten posilní predajný tím spoločnosti ŠKODA AUTO v Mladej Boleslavi, kde prevezme vedenie predajného regiónu zodpovedného za  Rusko a krajiny Strednej Ázie.

Fotografia k téme:

|  |  |
| --- | --- |
|  | **Do vedenia ŠKODA AUTO Slovensko prichádza nový konateľ – Jaroslav Hercog**  Jaroslav Hercog pracuje pre značku ŠKODA už viac než 20 rokov. Uplynulé 4 roky úspešne riadil expanziu značky na 22 západoeurópskych trhoch.  [Download](https://webapps.skoda-auto.sk/PR/foto%20predstavitelia%20sas/PF_N8836_4a-A4.jpg) **Zdroj: ŠKODA AUTO**  **Do vedenia ŠKODA AUTO Slovensko prichádza nový konateľ – Jaroslav Hercog**  Jaroslav Hercog pracuje pre značku ŠKODA už viac než 20 rokov. Uplynulé 4 roky úspešne riadil expanziu značky na 22 západoeurópskych trhoch.  [Download](https://webapps.skoda-auto.sk/PR/foto%20predstavitelia%20sas/Jaroslav_hercog_konatel_spolocnosti_SKODA_AUTO_Slovensko_2.jpg) Zdroj: ŠKODA AUTO |

**Pre ďalšie informácie, prosím, kontaktujte:**

Lenka Kalafut Lendacká, PR manager, ŠKODA AUTO Slovensko s.r.o.

T +421 904 701 339

[lenka.kalafut.lendacka@skoda-auto.sk](mailto:lenka.kalafut.lendacka@skoda-auto.sk)

|  |  |  |  |
| --- | --- | --- | --- |
| [Výsledek obrázku pro twitter facebook instagram logo](https://www.facebook.com/skoda.cz) | [/SkodaAutoSK](https://www.facebook.com/SkodaAutoSK) | [Výsledek obrázku pro twitter facebook instagram logo](https://www.instagram.com/skodacr/) | [/SkodaAutoSK](http://www.instagram.com/SkodaAutoSK) |

**ŠKODA AUTO**

* bola založená v roku 1895, v období začiatkov automobilu, a je tak jednou z najstarších automobiliek na svete,
* v súčasnosti ponúka zákazníkom 9 modelových radov osobných automobilov: CITIGO, FABIA, RAPID, SCALA, OCTAVIA, KAROQ, KODIAQ, KAMIQ a SUPERB,
* v roku 2018 dodala zákazníkom celosvetovo viac ako 1,25 milióna vozidiel,
* od roku 1991 patrí koncernu Volkswagen, jednému z globálne najúspešnejších automobilových výrobcov. ŠKODA  AUTO v koncernovom zväzku samostatne vyrába a vyvíja popri vozidlách tiež komponenty ako motory a prevodovky,
* prevádzkuje tri výrobné závody v Českej republike; vyrába v Číne, Rusku, na Slovensku, v Alžírsku a v Indii, väčšinou prostredníctvom koncernových partnerstiev, ďalej tiež na Ukrajine a v Kazachstane v spolupráci s lokálnymi partnermi,
* zamestnáva celosvetovo viac ako 39 000 pracovníkov a je aktívna na viac než 100 trhoch,
* v rámci Stratégie 2025 prechádza transformáciou od výrobcu automobilov k „Simply Clever spoločnosti ponúkajúcej najlepšie riešenie mobility“.